
A

Komáromi Erődök Barátainak Egyesületének

Alapszabálya

A Komáromi Erődök Barátainak Egyesülete (KEBEL Egyesület) társadalmi szervezetet magánszemélyek, jogi személyek és ezek jogi személyiség nélkül szervezeti alapítják a komáromi műemléki erődrendszer megőrzése, méltó hasznosítása és az erődökben szervezett társadalmi-kulturális tevékenységek elősegítése érdekében az egyesülési jogról szóló 1989. évi II. törvény 12. § (1) bekezdése, valamint a közhasznú szervezetekről szóló 1997. évi CLVI. törvényben foglalt követelmények szerint.  

Az alapítók és a továbbiakban csatlakozó tagok vállalják az Egyesület célkitűzéseit, és azok elérését az egyesületben végzett tevékenységükkel kívánják megvalósítani.

I.  ÁLTALÁNOS RENDELKEZÉSEK

Az Egyesület

1.   Neve: Komáromi Erődök Barátainak Egyesülete

2.   Rövid neve: KEBEL Egyesület

3.   Székhelye: H-2900 Komárom, Duna part 1. 

4.      Működési területe: Magyarország

5.      Pecsétje: 30x30 mm négyzet alakú, az egyesület nevével címével és az alapítás évével.

6.      A Komáromi Erődök Barátainak Egyesülete „egyesület” formában működő önálló jogi személy.
7.      Az Egyesület besorolási kategóriája: közhasznú szervezet 
8.      Az Egyesület közhasznú tevékenységei az 1997. évi CLVI. tv. 26. § c) bekezdése alapján:
3. tudományos tevékenység, kutatás

4. nevelés és oktatás, képességfejlesztés, ismeretterjesztés

5. kulturális tevékenység

6. kulturális örökség megóvása

7. műemlékvédelem

8. természetvédelem, állatvédelem

9. környezetvédelem

14. sport, a munkaviszonyban és a polgári jogviszony keretében megbízás alapján folytatott sporttevékenység kivételével

9.   Az Egyesület kiadásait tagdíjakból, valamint természetes és jogi személyek adományaiból, továbbá kiegészítő jelleggel gazdasági- és vállalkozási tevékenységből, továbbá a 6.14 pontban részletezett egyéb bevételekből  fedezi.

II.       AZ EGYESÜLET CÉLJAI ÉS TEVÉKENYSÉGE

1. Az Egyesület célja: 

· elősegíteni a komáromi erődrendszer, mint a magyar történelem és az európai katonai építészet kiemelkedő emlékének megújulását, hosszú távú fenntartását és méltó hasznosítását,

· támogatni a Monostori Erőd Kht, a magyarországi erődök vagyonkezelőjének és a Pro Castello Comaromiensi Alapítvány, mint az Észak-Komárom (Komárno) területén fekvő erődök vagyonkezelőjének tevékenységét, továbbá támogatni a vagyonkezelők és partnereik által indított projektek, akciók, rendezvények megvalósulását, 

· bevonni a szponzori és mecénás támogatókat erőd megújításába és a kulturális programok megszervezésébe,

· aktívan részt venni az erődök műemléki értékeinek és az erődrendszer természeti környezetének megóvási, karbantartási és felújítási munkáiban, valamint a kulturális-idegenforgalmi programok lebonyolításában, 

· elősegíteni a komáromi erődök tevékenységeihez kapcsolódó és az erődök, ill. a kulturális-idegenforgalmi programok iránt érdeklődő szervezetek és személyek közötti együttműködést, 

· kezdeményezni és megszervezni az erődök kulturális és társadalmi életét fellendítő projekteket, akciókat és rendezvényeket,

· elősegíteni az erődökhöz kapcsolódó idegenforgalom fejlesztését, elsősorban kulturális, az ifjúsági, a zöld- és sport-turizmus területén, 

· hozzájárulni az erődök széleskörű bemutatásához és megismertetéséhez, a magyar és a külföldi közönséggel.

A fenti célok érdekében az Egyesület

· a tagok koordinált egyéni és csoportos társadalmi célú munkája révén aktívan részt vesz a kijelölt projektek előkészítésében és megvalósításában, 

· a pártoló tagok anyagi támogatásukkal segítik projektek, programok megvalósulását, 

· kiegyensúlyozott és vonzó egyesületi klub-tevékenységet szervez (közgyűlések, rendszeres és alkalmi összejövetelek, találkozók, munkaülések, rendezvények),

· részt vesz hasonló célokat vállaló hazai és nemzetközi szövetségekben, 

· klub ismeretterjesztő és tájékoztatási tevékenységet folytat,

· részt vesz szakmai tanulmányok, projektek és szakvélemények készítésében, fordításában és honosításában, 

· széleskörű együttműködést alakít ki az erődök vagyonkezelő szervezeteivel, az idegenforgalom, a műemlék-, természet- és településvédelem valamint a kulturális élet társadalmi szervezeteivel, megyei és helyi önkormányzatokkal, fejlesztési irodákkal, ügynökségekkel és más partnerekkel,

· támogatja és segíti a tagok, illetve a tagszervezetek egyesületi célokkal összhangban végzett önálló tevékenységét.

2.   Az Egyesület, céljai megvalósítása és gazdasági feltételeinek biztosítása érdekében gazdasági-vállalkozási tevékenységet is folytathat, amely azonban nem lehet az Egyesület fő tevékenysége. Az Egyesület vállalkozási tevékenységet csak a közhasznú céljainak megvalósítása érdekében, azokat nem veszélyeztetve végezhet. Gazdálkodása során elért eredményét nem oszthatja fel, azt kizárólag az egyesületi célokban megfogalmazott tevékenységekre használja fel. Amennyiben az Egyesület befektetési tevékenységet végezne, Közgyűlése köteles befektetési szabályzatot készíteni és elfogadni.

3.
Az Egyesület politikai tevékenységet nem folytat, szervezete pártoktól független, azoknak anyagi támogatást nem nyújt, illetve azoktól támogatást nem kap, továbbá országgyűlési és megyei, valamint fővárosi önkormányzati képviselőjelöltet nem állít, és nem támogat. 

III.      AZ EGYESÜLET TAGSÁGA

1.
Az Egyesület tagja lehet minden olyan természetes és jogi személy, valamint ezek jogi személyiséggel nem rendelkező szervezetei, akik, amelyek az alapszabály rendelkezéseit magukra nézve kötelezőnek ismerik el, az abban foglaltakat elfogadják, és kötelezettséget vállalnak az egyesületi célok megvalósítása érdekében történő közreműködésre, valamint a tagdíj megfizetésére. Az Egyesület tagjává választást a jelölt a megfelelően kitöltött és aláírt belépési nyilatkozat benyújtásával kérelmezheti.
2.
A belépési nyilatkozatot az Egyesület Titkárának kell benyújtani. A kérelmet a Titkár terjeszti az Elnökség elé, és az Egyesület tagjává választásról az Elnökség egyszerű szótöbbséggel dönt. A nyilatkozathoz – amennyiben jogi személy kéri felvételét – mellékelni kell a jogi személy igazolását arról, hogy nevében ki járhat el képviselőként az Egyesület tagságában.

3. 
Az egyesületi tagság formái:

· rendes tagok, 

· pártoló tagok,

· tiszteletbeli tagok.

4.
Az Egyesület tagjait egyenlő jogok illetik meg, jogaikat a tagok személyes aktivitás útján gyakorolják. 

Az Egyesület Tagjává az alábbiak teljesítésével lehet válni: 

· a tagjelöltséghez egy tag írásos támogató indokolása szükséges; 

· a tagjelölt kötelezettség-vállalását a belépési nyilatkozat aláírása és a tárgyévi tagdíj befizetése erősíti meg. 

· e feltételek mellett a regisztrálást és a tagsági igazolás kiállítását a Titkár végzi el. 

5.
Az Egyesület rendes tagjainak jogai:

· részt vehetnek az Egyesület Közgyűlésén;

· tanácskozási, indítványozási és szavazati jogot gyakorolhatnak a Közgyűlésen;

· bármely társasági tisztségre választhatnak és megválaszthatók;

· jogosultak részt venni az Egyesület rendezvényein;

· igénybe vehetik az Egyesület és a Monostori Erőd Kht. által nyújtott kedvezményeket,

· a testületi szervek vezetőitől, valamint a tisztségviselőktől tájékoztatást kaphatnak.

6.
Az Egyesület rendes tagjainak kötelességei:

· kötelesek megtartani az Alapszabály és egyéb egyesületi szabályzatok rendelkezéseit, illetőleg az Egyesület szerveinek határozatait;

· kötelesek teljesíteni az Egyesület tevékenységével kapcsolatosan önként elvállalt feladataikat, és elvárható módon elősegíteni az Egyesület célkitűzéseinek megvalósítását;

· kötelesek a tagdíjat késedelem nélkül befizetni;

A rendes tag felvételéről első fokon az Elnökség dönt, fellebbezéssel élni a Közgyűléshez lehet, a Közgyűlés a tagfelvétel kérdésében másodfokon járhat el. Az Elnökség által hozott határozat elleni fellebbezést a határozatról való tudomásszerzéstől számított 30 napon belül kell a Közgyűléshez benyújtani.

7. 
Az Egyesület tiszteletbeli tagja lehet az a személy, aki a komáromi erődök, illetve az Egyesület érdekében végzett kimagasló tevékenységével az Egyesület célkitűzéseit támogatja, segíti.

A tiszteletbeli tagok az Egyesület rendezvényein részt vehetnek. A tiszteletbeli tag tisztségre nem választható, szavazati joga nincs, egyéb jogai és kötelezettségei megegyeznek a rendes tagokéval.

Tiszteletbeli tag felkéréséről és felvételéről első fokon az Elnökség dönt, fellebbezéssel élni a Közgyűlés felé lehetséges, a Közgyűlés a tagfelvétel kérdésében másodfokon járhat el. Az Elnökség által hozott határozat elleni fellebbezést a határozatról való tudomásszerzéstől számított 30 napon belül kell a Közgyűléshez benyújtani.

8.
Az Egyesület keretében hosszabb időn át kiemelkedő tevékenységet kifejtett személyek tiszteletbeli tisztségre választhatók (tiszteletbeli elnök, tiszteletbeli társelnök). Az Elnökség  -a IV. fejezet 14. f) pontjában foglalt rendelkezésekre tekintettel-  javaslatot dolgoz ki a tiszteletbeli tagságra jelölt személy megválasztására, a tiszteletbeli tagságra jelölt személyek megválasztása pedig a Közgyűlés hatáskörébe tartozik.

9. 
Az Egyesület pártoló tagja lehet az a jogi személy, társadalmi vagy gazdálkodó szervezet (Ptk. 685. §. c.) pont), aki, illetőleg amely készségét fejezi ki az Egyesület tevékenységének rendszeres és folyamatos támogatására.

A jogi személy pártoló tag jogait képviselője útján gyakorolja. A pártoló tag képviselője részt vehet az Egyesület testületi ülésein, nincs szavazata, tisztség viselésére nem választható, egyebekben jogai és kötelezettségei megegyeznek a rendes tagokéval.

A pártoló tag felvételéről első fokon az Elnökség dönt, fellebbezéssel élni a Közgyűlés felé lehetséges, a Közgyűlés a tagfelvétel kérdésében másodfokon járhat el. Az Elnökség által hozott határozat elleni fellebbezést a határozatról való tudomásszerzéstől számított 30 napon belül kell a Közgyűléshez benyújtani. A pártoló tagok tevékenységét az Egyesület keretében informálisan működő, önálló jogi személyiséggel nem rendelkező „Klapka György Klub” fogja össze.

10.
Az egyesületi tagság megszűnik a tag halálával (megszűnésével), kilépésével vagy kizárásával. 

11.
A kilépést írásban kell közölni az Egyesület Elnökségével, a tagsági jogviszony a kilépést tartalmazó írásbeli bejelentés Egyesület Elnökségéhez történő benyújtásával egyidejűleg megszűnik.

12.
A Elnökség szótöbbséggel meghozott határozattal kizárhatja az Egyesületnek azt a tagját, aki az alapszabály valamely rendelkezését súlyosan megszegi. A kizárást tartalmazó határozatot a tag – a tudomásszerzéstől számított 30 napon belül a Közgyűlés előtt megtámadhatja. A tag a rá nézve sérelmes és a Közgyűlés által e tárgyban hozott határozatát – a tudomásszerzéstől számított 30 napon belül a bíróság előtt megtámadhatja.
13.  
Az Egyesület tevékenysége a tagok aktivitásával valósul meg. 

14. 
Az éves tagdíjat a közgyűlés határozza meg. A tiszteletbeli tag tagdíjat nem fizet. 

15.  A tagsági jogviszony megszüntetésére irányuló tagi szándékot írásban kell az Elnökségnek bejelenteni, a tagsági jogviszony a kilépést tartalmazó írásbeli bejelentés Egyesület Elnökségéhez történő benyújtásával egyidejűleg megszűnik. Egy évet meghaladó tagdíjfizetés elmulasztása esetén az Elnökség írásban felhívja a tagot mulasztásának következményére, amennyiben ez a kézbesítéstől számított 15 napon túl eredménytelen marad, az Elnökség a tagsági jogviszonyt határozattal megszüntetheti. A pártoló és a tiszteletbeli tagnak kilépési szándékát az Elnökséghez írásban kell bejelentenie. 

Az Egyesület minden tagja (a tiszteletbeli és a pártoló tagok kivételével csak és kizárólag a rendes tag) azonos szavazati joggal rendelkezik, és részt vehet az Egyesület működését érintő minden kérdésről rendelkezni jogosult Közgyűlés döntéshozatalában. A természetes személy tagok (tiszteletbeli és pártoló tagok is) jogaikat személyesen, míg a nem természetes személyek képviselők útján gyakorolhatják. 
16.
Az Egyesület tagja – a tiszteletbeli és a pártoló tag kivételével csak és kizárólag a rendes tag- köteles a közgyűlési határozattal meghatározott mértékű tagdíjat megfizetni. Az egyesület tagja köteles tevékenyen közreműködni az egyesületi célok megvalósítása érdekében a közgyűlés által meghatározott konkrét határozatoknak, és programoknak megfelelően.

IV.  
AZ EGYESÜLET SZERVEZETE

1.
Az Egyesület szervei:

Az Egyesület testületi szervei:

a) Közgyűlés,

b) Elnökség,

c) Ellenőrző Bizottság

Az Elnökség és az Ellenőrző Bizottság tisztségviselői és tagjai – az egyesület közhasznú szervezeti jogállására tekintettel - vezető tisztségviselők.
Az Egyesület tisztségviselői:

a) Elnök,

b) Elnökségi tag, Titkár,

c) Elnökségi tag,

d) későbbi megválasztásuk esetén az alapszabály 3.8. pontjában foglaltak szerint tiszteletbeli elnök, tiszteletbeli társelnök

e) Ellenőrző Bizottsági tagok

A Közgyűlés

2. 
Az Egyesület legfőbb szerve a Közgyűlés, amely a tagok összességéből áll. A Közgyűlés az Egyesületet érintő minden kérdésben dönthet. A Közgyűlésen a természetes személy rendes-, pártfogó és tiszteletbeli tagok személyesen, a jogi személy és ezek jogi személyiséggel nem rendelkező szervezetű tagjai képviselőik útján vesznek részt.

3.
A Közgyűlés kizárólagos hatáskörébe tartoznak:
· az Alapszabály megállapítása, elfogadása és módosítása,
· az Elnökség – ideértve a tiszteletbeli tagságra jelölt személyeket is - megválasztása, esetleges költségtérítésük megállapítása

· Az Elnökség éves beszámolójának elfogadása

· határoz az Elnökség által előterjesztett fontos, az Egyesületet érintő ügyekben, és kialakítja az Egyesület álláspontját az aktuális kérdésekben, melyet az Elnökség köteles képviselni;

· meghatározza a következő naptári évre esedékes tagdíjak mértékét;

· elbírálja az Elnökség kizárást kimondó határozata ellen, valamint a tagfelvételi kérelem elutasítása ellen benyújtott fellebbezést;

· tárgyalja a tagok által előterjesztett indítványokat;

· elfogadja az ügyintéző szervek éves beszámolóját. Az Egyesület köteles az éves beszámoló jóváhagyásával egyidejűleg közhasznúsági jelentést készíteni. A közhasznúsági jelentés elfogadása a Közgyűlés kizárólagos hatáskörébe tartozik. Az Egyesület éves beszámolójának jóváhagyása a közhasznúsági jelentés elfogadásával egyidejűleg, tárgyévet követő év 150. napjáig a Közgyűlés kétharmados döntése alapján történik;

· éves költségvetés megállapítása;

· a tisztségviselők visszahívása és lemondásuk elfogadása, esetleges díjazásának meghatározása.

· Az Ellenőrző Bizottság tagjainak megválasztása, visszahívása

· az Egyesület részvételének jóváhagyása magyar, külföldi vagy nemzetközi társadalmi szervezetek szövetségében,

· Közgyűlés kizárólagos hatáskörébe tartozik az Egyesület feloszlásának, más társadalmi szervezettel való egyesülésének a kimondása.

  Az alapszabály módosításához, az Egyesület szétválásához, más társadalmi szervezettel való egyesüléséhez és az Egyesület feloszlásának kimondásához a tagok összessége kétharmadának szavazata (minősített többség) szükséges.

4. A Közgyűlés ülései nyilvánosak, azokon bárki részt vehet. A Közgyűlés akkor határozatképes, ha azon a rendes tagok több mint fele és az Elnökség legalább egy tagja jelen van. A Közgyűlés határozatait általában nyílt szavazással, egyszerű szótöbbséggel hozza. Szavazategyenlőség esetén a levezető elnök szavazata dönt. Titkos szavazást rendelhet el a Közgyűlés az elnök előterjesztésére vagy a tagok egyharmadának kezdeményezésére. Személyi kérdésekben a szavazás minden esetben titkosan történik. A Közgyűlésen olyan indítványok tárgyalhatók, amelyek a Közgyűlés előtt legalább egy nappal az Elnökséghez beérkeztek.

5.
Az Egyesület valamely szervének törvénysértő határozatát bármely tag – a tudomására jutástól számított 30 napon belül – a bíróság előtt megtámadhatja. A határozat megtámadása a határozat végrehajtását nem gátolja, a bíróság azonban indokolt esetben a végrehajtást felfüggesztheti.

Rendes és rendkívüli Közgyűlés

6.
A (rendes) Közgyűlést az Elnökség szükség szerint, de legalább évente egyszer, köteles összehívni. A Közgyűlésre minden tagot a napirend közlésével kell meghívni úgy, hogy a meghívók elküldése és a Közgyűlés napja között legalább 10 nap időköznek kell lennie. A Közgyűlés napirendjét is tartalmazó meghívót igazolt módon – levélben, e-mailben vagy faxon kell a tagokkal közölni.

         Rendkívüli Közgyűlést kell tartani, ha a tagok egyharmada azt igényli, s megjelölik az összehívás okát és célját, vagy az Elnökség bármelyik tagja azt szükségesnek tartja. Az Ellenőrző Bizottság javaslatára is össze kell hívni a Közgyűlést, amennyiben a szervezet működése során olyan jogszabálysértés vagy a szervezet érdekeit egyébként súlyosan sértő esemény (mulasztás) történt, amelynek megszüntetése vagy következményeinek elhárítása, illetve enyhítése az intézkedésre jogosult vezető szerv döntését teszi szükségessé, vagy a vezető tisztségviselők felelősségét megalapozó tény merült fel.  A Közgyűlést össze kell hívni, ha azt a székhelye szerint illetékes Bíróság elrendeli, illetve a felügyeletet gyakorló ügyészség azt írásban indítványozza.

7.
Határozatképtelenség esetén 30 napon belül változatlan napirenddel újabb Közgyűlést kell összehívni, amelyek a megjelentek számára való tekintet nélkül határozatképes (ide nem értve a 3. pontban felsorolt minősített többséget igénylő eseteket). Az Elnökség, -a határozatképtelen Közgyűlés bezárása előtt kihirdetett határozatával- az újabb Közgyűlést a határozatképtelen Közgyűlést követően legkorábban egy óra, legkésőbb 30 napon belül időpontra hívhatja össze, amely időpontot, valamint a megismételt Közgyűlés határozatképességére vonatkozó szabályokat az eredeti közgyűlés meghívójában is fel kell tüntetni.

8.
A Közgyűlést az Elnök vezeti, akadályoztatása esetén az Elnök által kijelölt más Elnökségi tag. 

9.
A Közgyűlésről jegyzőkönyvet kell készíteni, amelyet a Közgyűlés elnöke, a jegyző-könyvvezető és a tagok közül felkért hitelesítő ír alá. A Közgyűlés üléseiről minden esetben jegyzőkönyv és nyilvántartás készül, melyből megállapítható a döntéseinek tartalma, időpontja, és hatálya, illetve a döntést támogatók és ellenzők számaránya (ha lehetséges személye). A jegyzőkönyvet és a nyilvántartást, mint a határozatok nyilvántartását szolgáló okiratot lefűzve és sorszámozva kell az Egyesület iratai között megőrizni. Folyamatos kezelését a Titkár látja el. A Közgyűlés a döntéseit –a döntés időpontját követő két héten belül írásban- igazolható módon közli az érintettekkel, valamint az Egyesület székhelyén kifüggeszti.

10.
A Közgyűlés határozathozatalában nem vehet részt az a személy, aki, vagy akinek közeli hozzátartozója (Ptk. 685. § b) pont), élettársa a határozat alapján:

a) kötelezettség vagy felelősség alól mentesül, vagy
b) bármilyen más előnyben részesül, illetve a megkötendő jogügyletben egyébként érdekelt. 

Nem minősül előnynek az Egyesület cél szerinti juttatásai keretében a bárki által megkötés nélkül igénybe vehető nem pénzbeli szolgáltatás, illetve az Egyesület által tagjának, a tagsági jogviszony alapján nyújtott, alapszabálynak megfelelő cél szerinti juttatás.

Az Elnökség

11.
Az Egyesület ügyintéző és képviseleti szervének bármely magyar állampolgár, továbbá letelepedési, bevándorlási vagy tartózkodási engedéllyel rendelkező nem magyar állampolgár tagja lehet, amennyiben a közügyek gyakorlásától nincs eltiltva. Az alakuló Közgyűlés három főből álló Elnökséget választ, titkos szavazással, első ízben a 2006. évet lezáró mérlegbeszámolót elfogadó közgyűlés napjáig szóló időtartamra. Az Elnökség tagjai között van az ugyancsak közgyűlés által megválasztott Elnök, Titkár, valamint a harmadik Elnökségi Tag.
12.
Valamely közhasznú szervezet megszűntét követő két évig nem lehet az Egyesület vezető tisztségviselője az a személy, aki olyan közhasznú szervezetnél töltött be – annak megszűntét megelőző két évben legalább egy évig – vezető tisztséget, amely az adózás rendjéről szóló törvény szerinti köztartozását nem egyenlítette ki. A vezető tisztségviselő, illetve az ennek jelölt személy köteles valamennyi érintett közhasznú szervezetet előzetesen tájékoztatni arról, hogy ilyen tisztséget egyidejűleg más közhasznú szervezetnél is betölt. 

13. 
A Közgyűlés mind az Elnökség elnökét és annak tagjait – az első Elnökség 2006. évet lezáró mérlegbeszámolót elfogadó közgyűlés napjáig tartó mandátumát követően- három évre választja. Mandátuma lejárta után az elnök, illetve az elnökség tagjai e tisztségre újra megválaszthatóak. A vezető tisztségviselők, illetve az ennek jelölt személyek kötelesek valamennyi érintett közhasznú szervezetet előzetesen tájékoztatni arról, hogy ilyen tisztséget egyidejűleg más közhasznú szervezetnél is betöltenek.

Az alakuló közgyűlés 

· Andrási Mihályné H-2900 Komárom, Csillag lakótelep. 42. sz. alatti lakost Elnöknek, 

· Herencsényi Márta H-2900 Komárom, Török Ignác utca 21. sz. alatti lakost Titkárnak és 

· Zsigmond Kálmán H-2899 Naszály, Dózsa György utca 7..sz. alatti lakost az Elnökség további tagjának nevezi ki. 

14.
Két közgyűlés közötti időben az Elnökség dönt minden olyan kérdésben, amely nem tartozik a közgyűlés kizárólagos hatáskörébe. Döntéseiről, intézkedéseiről a következő közgyűlésen az Elnökség köteles beszámolni.

Az Elnökség:

a) ellátja az Egyesület operatív vezetésével kapcsolatos feladatokat;

b) az Egyesületet érintő ügyekben, fontos kérdésekben stratégiát fogalmaz meg és terjeszti elő a Közgyűlés számára;

c) tagfelvételi kérdésekben dönt első fokon;

d) befogadja a tag írásbeli bejelentését annak kilépési szándéka esetén, amivel egyidejűleg megszűnik a tag tagsági jogviszonya;

e) a tagsági viszonyt megszüntető elnökségi határozatot hoz;

f) javaslatot dolgoz ki a tiszteletbeli tagságra jelölt személy megválasztására.

g) az éves költségvetés, számviteli jelentés, mérlegbeszámoló elkészítése,

h) a rendes és a rendkívüli Közgyűlések előkészítése és összehívása,

i) a Közgyűlés elé kerülő előterjesztések, javaslatok, költségvetés-tervezetek és a zárszámadás előkészítése és Közgyűlés elé terjesztése,

j) az Egyesület vagyonkezelésének és gazdálkodásának irányítása, az Egyesület vagyonának felhasználására vonatkozó elvek kidolgozása, 

k) az Egyesület tevékenységének, akcióinak koordinálása, kapcsolattartás a tagokkal és más szervezetekkel, 

l) folyamatos kapcsolattartás a nemzetközi partner-szervezetekkel,

m) tagnyilvántartás vezetése,

n) éves beszámoló és közhasznúsági jelentés elkészítése (a közgyűlés elé terjesztés céljából),

o) az elnökség törvénysértő határozatával szemben bármely tag a tudomására jutástól számított harminc napon belül fellebbezést nyújthat be a Közgyűléshez. A Közgyűlés által másodfokon meghozott határozat felülvizsgálata iránt bármely tag keresettel fordulhat a (Komárom-Esztergom megyei) bírósághoz.

15.
Az Elnökség jogosult az Egyesületet terhelő kötelezettségek (szerződések, valamint az egyesülettel kapcsolatos döntések) és az Egyesületet illető jogok vállalásáról - beszámolási kötelezettség mellett - dönteni.
16.
Az Elnökség mindhárom tag jelenléte esetén határozatképes. Az Elnökség szükséghez képest - de évente legalább egyszer - tart ülést, melyet az Elnök hív össze. Az ülésére minden tagot a napirend közlésével kell meghívni úgy, hogy a meghívók elküldése és az ülés napja között legalább három nap időköznek kell lennie. 

17.
Az Elnökség ülései nyilvánosak, azokon bárki részt vehet, illetve bármely döntésben érdekelt egyéb személyt, szervet az ülésre lehetőség szerint külön is meg kell hívni. Az Elnökség határozatát egyszerű többséggel, nyílt szavazással hozza, kivéve azokat az eseteket, ahol jogszabály minősített többséget ír elő.

18.
A határozathozatalban nem vehet részt az a személy, aki, vagy akinek közeli hozzátartozója (Ptk. 685. § b) pont), élettársa a határozat alapján

a)  kötelezettség vagy felelősség alól mentesül, vagy

b) bármilyen más előnyben részesül, illetve a megkötendő jogügyletben egyébként érdekelt. Nem minősül előnynek az Egyesület cél szerinti juttatásai keretében a bárki által megkötés nélkül igénybe vehető nem pénzbeli szolgáltatás, illetve az Egyesület által tagjának, a tagsági jogviszony alapján nyújtott, alapszabálynak megfelelő cél szerinti juttatás.

19.
Az Elnökség ügyrendjét maga határozza meg. Az Elnökség döntéseire a jelen alapszabályban rögzített közlés, nyilvánosságra hozatal módja, iratokba való betekintés rendje szabályait értelemszerűen alkalmazni kell. Az Elnökség döntéseit a döntés időpontját követő két héten belül írásban – igazolható módon – közli az érintettekkel, valamint az Egyesület székhelyén kifüggeszti. Az Egyesület működésével kapcsolatosan keletkezett iratokba az Egyesület székhelyén – az Egyesület képviselőjével előzetesen egyeztetett időpontban – bárki betekinthet, azokról saját költségre másolatot készíthet.

20.
Az Elnökség minden lényeges döntését jegyzőkönyvben rögzíti. Az elnökségi döntést magába foglaló jegyzőkönyvet az Elnökség minden jelenlévő tagja aláírja. 

21.
Az Elnökség elnöke köteles a Közgyűlés és az Elnökség által hozott döntések nyilvántartását naprakészen vezetni, mely nyilvántartásból megállapítható a döntés tartalma, időpontja és hatálya, a döntést támogatók és ellenzők számaránya (ha lehetséges személye is).

22.
Az Egyesület Titkára köteles a közgyűlés és az Elnökség által hozott olyan határozatokat, amelyek bármely tagra vonatkozóan jogokat és kötelezettségeket állapít meg, illetve harmadik személyt (beleértve a hatóságokat is) érinthet a döntés meghozatalától számított két héten belül, írásban, ajánlott postai küldeményként feladva az érintettnek is megküldeni.

23.   
Az Egyesület szakmai és szervezeti iratait a Titkár, illetve felelőssége fenntartása mellett az általa megbízott más személy kezeli. Az Egyesület bevételi és kiadási bizonylatait külön megbízási szerződés keretében megfelelő végzettséggel és szakképesítéssel rendelkező könyvelő szerv vagy személy kezeli, valamint ennek megfelelően az Egyesület számára azok könyvelését végzi.

Az éves közhasznúsági jelentésbe bárki betekinthet, illetve abból saját költségére másolatot készíthet. Egyebekben a 28. alfejezetben megnevezett kiadványban a közhasznúsági jelentést nyilvánosságra hozza legkésőbb a tárgyévet követő év június 30 napjáig.

A közhasznúsági beszámolóba foglalt számviteli beszámoló az éves beszámoló készítésének kötelezettségére, letétbe helyezésére és közzétételére vonatkozó számviteli szabályok alkalmazását nem érinti.

Az Elnökségre vonatkozó egyéb rendelkezések

24.
Az Egyesület alapításakor a Közgyűlés által megválasztott Elnökséget, illetve annak tagjait az alapítók az alapszabályban rögzítik. Ezt követően az Egyesület Elnökségét szintén az Egyesület Közgyűlése választja meg.
25.    Az Egyesület közgyűlésén nem lehet meghatalmazott az Elnökség tagja. 

26.
Az Elnökség tagjai az Egyesület vezetését az ilyen tisztséget betöltő személyektől elvárható fokozott gondossággal, az Egyesület érdekeinek elsődlegessége alapján kötelesek ellátni. Tisztségüket társadalmi munkában, díjazás nélkül végzik, de költségtérítésben részesíthetők a Közgyűlés által meghatározott mértékben.

A jogszabályok, az alapszabály, illetve a legfőbb szerv által hozott határozatok, kötelezettségeik vétkes megszegésével az Egyesületnek okozott károkért a polgári jog szabályai szerint felelnek.

27.
Megszűnik az Elnökség tagjának megbízása:

a) a megbízás időtartamának lejártával,

b) visszahívással 

- visszahívásra okot szolgáltató körülmény különösen, ha az Elnökség illetve annak bármely tagja a jelen alapszabályban rögzített, illetve más vonatkozó jogszabályokban rögzített kötelezettségét súlyos mértékben megszegi, és annak, felhívás ellenére sem tesz eleget, illetve tevékenységével, magatartásával az Egyesületi célok megvalósulását veszélyezteti

c) törvényben szabályozott kizáró ok bekövetkeztével,

d) lemondással,

e) elhalálozással.

28.
Az Elnökség tagja a tisztségéről bármikor lemondhat. 

29.
Az Egyesület a CIVIL FIGYELŐ című időszaki kiadványon keresztül nyilvánosságra hozza az Egyesület szolgáltatásainak igénybevételi módját, a támogatási lehetőségeket, működés módját, illetve azok mértékét és feltételeit, valamint a működésről készült szakmai-pénzügyi beszámolót. Az Egyesület által nyújtott cél szerinti juttatások bárki által megismerhetők.

30.
Az Elnökség dönt első fokon a tagkizárás ügyében, másodfokon az Egyesület Közgyűlése jár el. A kizárás okai: 

a) a tag tevékenységével vagy magatartásával az Egyesület céljainak megvalósulását veszélyezteti;

b) a tagdíjbefizetés egy éves elmulasztása esetén az írásbeli felszólítás után kitűzött 90 napos határidő eltelte után.

31. 
Az Elnökségi tag jogviszonyára - a Ptk. megbízási szerződésre vonatkozó szabályai (Ptk. 474-483. §) megfelelően irányadóak.

32.
Az Elnökség a saját hatáskörébe tartozó ügyekben megbízhat más személyeket is (az Elnökség tagjai, a rendes és a pártoló tagok, valamint külső szakértők köréből) konkrét egyesületi feladat megvalósításával, egy vagy több program, akció, vállalkozás vezetésével. A megbízásban meg kell határozni a kijelölt feladatkört, a feladat határozott időtartamát. A megbízás(ok) nem terjedhet(nek) ki az Egyesület egész tevékenységére.

33.
Az Elnökség munkájában tanácskozási joggal részt vehetnek a vagyonkezelő szervezet és az a Monostori Erőd Kht. alapítóinak képviselői. 

34.
Az Elnök köteles bármely jogszabály által felhatalmazott szerv vagy személy által kért iratbetekintést haladéktalanul; egyéb esetekben az iratbetekintést kérővel történt megállapodás szerinti határidőben, illetve jogszabály vagy hatósági határozat által előírt határidőben teljesíteni. Az Elnök köteles az iratbetekintésről külön nyilvántartást vezetni, melyből megállapítható a kérelmező neve, a kért irat megnevezése, a kérelem és teljesítésének ideje. 

35.
Az Elnököt, akadályoztatása esetén Herencsényi Márta Titkár, vagy az Elnök általa név szerint kijelölt más Elnökségi tag, nevezetesen Zsigmond Kálmán helyettesíti. A kijelölt Elnökségi tag ebben a minőségben az Elnököt megillető összes jogokat gyakorolja. 

36.
A Titkár feladata az Elnökség, az elnök és a tisztségviselők hatékony és folyamatos munkavégzésének elősegítése, egyes operatív feladatok végzése.

37.
Az Egyesület szabályszerű pénzügyi és számviteli rendjéért -az alapszabály 4.23. pontjában rögzítettekre tekintettel- a külön megbízási szerződés keretében megbízott, megfelelő végzettséggel és szakképesítéssel rendelkező könyvelő szerv vagy személy a felelős.

Az Ellenőrző  Bizottság

38.
Az Egyesület felügyelő szerve az Ellenőrző Bizottság, amely három főből áll, s az Elnökségtől elkülönülten működik. Az Ellenőrző Bizottság tagjai magyar állampolgár, vagy letelepedési, bevándorlási vagy tartózkodási engedéllyel rendelkező nem magyar állampolgár lehet, amennyiben nincs eltiltva a közügyek gyakorlásától. 

         Az Ellenőrző Bizottság tagjai vezető tisztségviselők. Tagjait a Közgyűlés három éves határozott időtartamra választja. Alapításkor az alakuló közgyűlés az első Felügyelő Bizottságot 2006. évet lezáró mérlegbeszámolót elfogadó közgyűlés napjáig szóló időtartamra választja. 

Az alakuló közgyűlés az Ellenőrző Bizottság tagjaiként:

· Bágyi Ferenc H-2900 Komárom, Igmándi u. 29. sz. alatti lakost az Ellenőrző Bizottság Elnökének 

· Dippong Magdolna H-1112 Budapest, Zólyom u. 44./a. sz. alatti lakost, valamint 

· Szabó János H-2900 Komárom, Sport u. 48. szám alatti lakost az Ellenőrző Bizottság további tagjának nevezi ki. 

39. 
Az Ellenőrző Bizottság tagjai indokolt esetben visszahívhatóak. 

Visszahívásra okot szolgáltató körülmény különösen, ha az Ellenőrző Bizottság, illetve annak bármely tagja a jelen alapszabályban, vagy az Ellenőrző Bizottság által megállapított ügyrendben, illetve más vonatkozó jogszabályokban rögzített kötelezettségét súlyos mértékben megszegi, és annak, felhívás ellenére sem tesz eleget, illetve tevékenységével, magatartásával az Egyesület működésére és gazdálkodására vonatkozó ellenőrzési feladatok megvalósulását veszélyezteti.
40.
Az Ellenőrző Bizottság ügyrendjét maga állapítja meg, és tagjai közül elnököt választ. Ellenőrzi az Egyesület működését és gazdálkodását. Ennek során az Elnökségtől jelentést, az Egyesület esetleges munkavállalóitól pedig tájékoztatást vagy felvilágosítást kérhet, továbbá az Egyesület könyveibe és irataiba betekinthet, azokat megvizsgálhatja.

41.
Az Ellenőrző Bizottság tagja az Elnökség ülésén tanácskozási joggal részt vehet, illetve részt vesz, ha jogszabály vagy a létesítő okirat így rendelkezik. Az Ellenőrző Bizottság köteles az intézkedésre jogosult vezető szervet tájékoztatni, és annak összehívását kezdeményezni, ha arról szerez tudomást, hogy

         a) a szervezet működése során olyan jogszabálysértés vagy a szervezet érdekeit egyébként súlyosan sértő esemény (mulasztás) történt, amelynek megszüntetése vagy következményeinek elhárítása, illetve enyhítése az intézkedésre jogosult vezető szerv döntését teszi szükségessé;

         b) a vezető tisztségviselők felelősségét megalapozó tény merült fel.

         Az intézkedésre jogosult Elnökséget a felügyelő szerv indítványára - annak megtételétől számított harminc napon belül - össze kell hívni. E határidő eredménytelen eltelte esetén az Elnökség összehívására a felügyelő szerv is jogosult. Amennyiben az Elnökség a törvényes működés helyreállítása érdekében szükséges intézkedéseket nem teszi meg, a felügyelő szerv köteles haladéktalanul értesíteni a törvényességi felügyeletet ellátó szervet.

42.
Nem lehet az Ellenőrző Bizottság elnöke vagy tagja, illetve az Egyesület könyvvizsgálója az a személy, aki:

a) az Elnökség tagja,

b) az egyesülettel a megbízatásán kívül más tevékenység kifejtésére irányuló munkaviszonyban, vagy munkavégzésre irányuló egyéb jogviszonyban áll, ha a jogszabály másként nem rendelkezik,

c) az Egyesület cél szerinti juttatásából részesül  – kivéve a bárki által igénybe vehető nem pénzbeli szolgáltatásokat, és az Egyesület által tagsági jogviszony alapján nyújtott, az Alapszabálynak megfelelő cél szerinti juttatást  – illetve

d) az a)-c) pontokban meghatározott személyek hozzátartozója

e) a közhasznú szervezetekről szóló törvény 9. § (1) bekezdése értelmében ki van zárva, ugyanakkor az Ellenőrző Bizottsági tag, illetve az ennek jelölt személy köteles valamennyi érintett közhasznú szervezetet előzetesen tájékoztatni arról, hogy ilyen tisztséget egyidejűleg más közhasznú szervezetnél is betölt.
43. 
Az Ellenőrző Bizottság tagjai költségtérítésben részesülhetnek. Az Ellenőrző Bizottság tagjai megbízatásukat egy erre irányuló elfogadó nyilatkozat keretében vállalják.

44.
Az Ellenőrző Bizottság szükség szerint, de évente legalább egy alkalommal ülésezik, működésére pedig az alapszabálynak az Elnökség működésére vonatkozó szabályait kell alkalmazni. A határozathozatalban nem vehet részt az a személy, aki, vagy akinek közeli hozzátartozója (Ptk. 685. § b) pont), élettársa a határozat alapján

a)  kötelezettség vagy felelősség alól mentesül, vagy

b) bármilyen más előnyben részesül, illetve a megkötendő jogügyletben egyébként érdekelt. Nem minősül előnynek az Egyesület cél szerinti juttatásai keretében a bárki által megkötés nélkül igénybe vehető nem pénzbeli szolgáltatás, illetve az Egyesület által tagjának, a tagsági jogviszony alapján nyújtott, alapszabálynak megfelelő cél szerinti juttatás.

45.
Az Ellenőrző Bizottság tagjait azonos jogok illetik, illetve azonos kötelezettségek terhelik. Az Ellenőrző Bizottság, illetve tagjai tevékenységük során jogosultak az Egyesület működését és gazdálkodását ellenőrizni, jelentést, tájékoztatást, illetve felvilágosítást kérni a Közgyűléstől, valamint az Egyesület munkavállalóitól, jogosultak továbbá az Egyesület könyveibe és irataiba betekinteni, azokat megvizsgálni. Az Ellenőrző Bizottság tagja a Közgyűlés ülésén tanácskozási joggal részt vehet, jogszabálysértés vagy súlyos mulasztás esetén köteles a Közgyűlést tájékoztatni, és annak összehívását kezdeményezni.

46.
Az Ellenőrző Bizottság ülései nyilvánosak, tevékenysége során sorszámozott jegyzőkönyvet készít, s határozatait ugyancsak sorszámozza. Az Ellenőrző Bizottság általkészített jegyzőkönyv tartalmazza: az ülés helyét, idejét, a jelenlévő tagok, meghívott személyek és a jegyzőkönyvvezető nevét, a napirendet, a hozzászólásokat, az érdemi határozatokat és azok hatályát. A jegyzőkönyvet úgy kell vezetni, hogy abból az érdemi döntést támogatók és ellenzők számaránya megállapítható legyen. Az Ellenőrző Bizottság bármely tagja jogosult jegyzőkönyvbe foglaltatni neve feltüntetése mellett a döntésre leadott szavazatát. A jegyzőkönyvet az Ellenőrző Bizottság ülésén a résztvevő tagok aláírják.

47.    Az 1997. évi CLVI. törvény 11. (-a alapján az Ellenőrző Bizottság:

a) ellenőrzi az Egyesület működését és gazdálkodását, melynek során a vezető tisztségviselőktől jelentést, az Egyesület munkavállalóitól pedig tájékoztatást vagy felvilágosítást kérhet, továbbá az Egyesület közhasznú szervezet könyveibe és irataiba betekinthet, azokat megvizsgálhatja;

b) tagjai az Elnökség ülésén tanácskozási joggal részt vehet, illetve részt vesz, ha a jogszabály vagy a létesítő okirat így rendelkezik;

c) köteles az intézkedésre jogosult vezető szervet tájékoztatni, és annak összehívását kezdeményezni, ha arról szerez tudomást, hogy:

- a szervezet működése során olyan jogszabálysértés vagy a szervezet érdekeit egyébként súlyosan sértő esemény (mulasztás) történt, amelynek megszüntetése vagy következményeinek elhárítása, illetve enyhítése az intézkedésre jogosult vezető szerv döntését teszi szükségessé;
- a vezető tisztségviselők felelősségét megalapozó tény merült fel;

d) az Elnökséget az Ellenőrző Bizottság indítványára – annak megtételétől számított harminc napon belül – össze kell hívni, mely határidő eredménytelen eltelte esetén annak összehívására az Ellenőrző Bizottság is jogosult;

e) ha az Elnökség a törvényes működés helyreállítása érdekében szükséges intézkedéseket nem teszi meg, az Ellenőrző Bizottság köteles haladéktalanul értesíteni a törvényességi felügyeletet ellátó szervet.

V. AZ EGYESÜLET KÉPVISELETE

1.
Az Egyesület képviseletére az Elnök önállóan jogosult. Az Egyesület pénzforgalmi bankszámlája feletti rendelkezési jogot az Egyesület Elnöke és a titkár együttesen gyakorolja, így az előbb említett elnökségi tagok együttes aláírása alapján teljesíthetők. Az Elnök az ügyek meghatározott körére, illetve akadályoztatása esetére Herencsényi Márta Titkárnak, vagy az Elnök általa név szerint kijelölt más Elnökségi tagnak, nevezetesen Zsigmond Kálmánnak az Egyesület képviseletére írásbeli meghatalmazást adhat. A kijelölt Elnökségi tag ebben a minőségben az Elnököt megillető összes jogokat gyakorolja. Az Elnök feladata az Egyesület képviselete, az Elnökség munkarendjének és munkamegosztásának megszervezése. Az Elnök képviseli az Egyesületet hivatalok és harmadik személyek felé, e jogát esetenként, eseti megbízással, más tagra átruházhatja. Az Elnök ellenőrzi a Közgyűlés és az Elnökség által hozott határozatok végrehajtását, az egyesület céljainak megvalósítását. 

2.   
A közgyűlés által megválasztott képviselő neve: Andrási Mihályné (Elnök).



VI. AZ EGYESÜLET GAZDÁLKODÁSA


1.
Az Egyesület évente dönt a céljai között felsorolt feladatok végrehajtásához felhasználható pénzeszközök mértékéről, felhasználásuk módjáról, egyéb támogatás nyújtásáról.

2.
Az Egyesület, céljai megvalósítása és gazdasági feltételeinek biztosítása érdekében gazdasági-vállalkozási tevékenységet is folytathat, amely azonban nem lehet az Egyesület fő tevékenysége. Az Egyesület vállalkozási tevékenységet csak a közhasznú céljainak megvalósítása érdekében, azokat nem veszélyeztetve végezhet. Gazdálkodása során elért eredményét nem oszthatja fel, azt kizárólag az egyesületi célokban megfogalmazott tevékenységekre használja fel. Amennyiben az Egyesület befektetési tevékenységet végezne, Közgyűlése köteles befektetési szabályzatot készíteni és elfogadni.

3. 
Az Egyesület az államháztartás alrendszereitől - a normatív támogatás kivételével - csak írásbeli szerződés alapján részesülhet támogatásban. A szerződésben meg kell határozni a támogatással való elszámolás feltételeit és módját. Az igénybe vehető támogatási lehetőségeket, azok mértékét és feltételeit a sajtó útján nyilvánosságra kell hozni. Az Egyesület által nyújtott cél szerinti juttatások bárki által megismerhetők.

4. 
Az Egyesület a felelős személyt, a támogatót, valamint e személyek hozzátartozóját - a bárki által megkötés nélkül igénybe vehető szolgáltatások, illetve a társadalmi szervezet által tagjának a tagsági jogviszony alapján nyújtott, létesítő okiratnak megfelelő juttatások kivételével - cél szerinti juttatásban nem részesítheti.

5. 
Az Egyesület bármely cél szerinti juttatását - a létesítő okiratban meghatározott szabályok szerint - pályázathoz kötheti. Ebben az esetben a pályázat nem tartalmazhat olyan feltételeket, amelyekből - az eset összes körülményeinek mérlegelésével - megállapítható, hogy a pályázatnak előre meghatározott nyertese van (színlelt pályázat). A színlelt pályázat a cél szerinti juttatás alapjául nem szolgálhat.

         Az Egyesület váltót, illetve más hitelviszonyt megtestesítő értékpapírt nem bocsáthat ki. 

6.  Az Egyesület

         a) vállalkozásának fejlesztéséhez közhasznú tevékenységét veszélyeztető mértékű hitelt nem vehet fel;

         b) az államháztartás alrendszereitől kapott támogatást hitel fedezetéül, illetve hitel törlesztésére nem használhatja fel.

7.
Az Egyesület rendes tagjai évenként tagdíjat fizetnek, melynek mértékét és megfizetési módját a Közgyűlés állapítja meg.

8. 
Az Egyesület vállalkozási tevékenységet csak közhasznú céljainak megvalósítása érdekében, azokat nem veszélyeztetve végez.
9.
Az Egyesület működéséről a külön jogszabályok előírásai szerinti számviteli nyilvántartást kell vezetni és azokat az üzletév végén kell lezárni. Az üzletév végével az Elnök az egyesület gazdálkodásáról a közgyűlés számára mérleget, a gazdálkodás eredményéről vagyonkimutatást készít.

10.
Az Egyesület köteles a cél szerinti tevékenységéből, illetve vállalkozási tevékenységéből származó bevételeit és ráfordításait elkülönítetten nyilvántartani, egyebekben a reá irányadó könyvvezetési szabályokat kell alkalmazni.

11.
A Közgyűlés kizárólagos hatáskörébe tartozik annak eldöntése, hogy a keletkezett nyereségét, illetve annak mely részét hogyan használja fel. Figyelemmel azonban arra is, hogy az Egyesület tevékenységéből származó nyereség nem osztható fel, az csak a jelen alapszabályban rögzített tevékenységre fordítható.

12.
Az Elnök köteles az iratbetekintésről külön nyilvántartást vezetni, melyből megállapítható a kérelmező neve, a kért irat megnevezése, a kérelem és teljesítésének ideje. Az iratbetekintés helye az Egyesület székhelye.
13.
Az Egyesület ösztöndíjat és egyszeri támogatást is nyújthat, valamint az egyesületi célok mind hatékonyabb megvalósítása érdekében fő- és mellékállású alkalmazottakat is foglalkoztathat.

         Az Egyesület bevételei:

-az alapítóktól, az államháztartás alrendszereitől vagy más adományozótól közhasznú céljára vagy működési költségei fedezésére kapott támogatás, illetve adomány;

-a közhasznú tevékenység folytatásából származó, ahhoz közvetlenül kapcsolódó bevétel;

-az egyéb cél szerinti tevékenység folytatásából származó, ahhoz közvetlenül kapcsolódó bevétel;

-a szervezet eszközeinek befektetéséből származó bevétel;

-a tagdíj;

-egyéb, más jogszabályokban meghatározott bevétel;

-a vállalkozási tevékenységből származó bevétel.

        Az Egyesület költségei:

-a közhasznú tevékenység érdekében felmerült közvetlen költségek (ráfordítások, kiadások);

-az egyéb cél szerinti tevékenység érdekében felmerült közvetlen költségek (ráfordítások, kiadások);

-a vállalkozási tevékenység érdekében felmerült közvetlen költségek (ráfordítások, kiadások);

-a közhasznú és egyéb vállalkozási tevékenység érdekében felmerült közvetett költségek (ráfordítások, kiadások), amelyeket bevételarányosan kell megosztani.

14.
Az Egyesület nevében vagy javára történő adománygyűjtés nem járhat az adományozók, illetőleg más személyek zaklatásával, a személyhez fűződő jogok és az emberi méltóság sérelmével. Az Egyesület nevében vagy javára történő adománygyűjtés csak az Egyesület írásbeli meghatalmazása alapján végezhető. Az Egyesület részére juttatott adományokat a könyv szerinti, ennek hiányában a szokásos piaci áron kell nyilvántartásba venni.

A tagok megállapítják, hogy az egyesület közhasznú szolgáltatásait tagsági viszonyára tekintet nélkül bárki igénybe veheti.

VII. BESZÁMOLÁSI SZABÁLYOK

1.   
Az Egyesület köteles az éves beszámoló jóváhagyásával egyidejűleg közhasznúsági jelentést készíteni, melynek elfogadása a Közgyűlés kizárólagos hatáskörébe tartozik.

A közhasznúsági jelentés tartalmazza:

-a számviteli beszámolót;

-a költségvetési támogatás felhasználását;

-a vagyon felhasználásával kapcsolatos kimutatást;

-a cél szerinti juttatások kimutatását;

-a központi költségvetési szervtől, az elkülönített állami pénzalaptól, a helyi önkormányzattól, a települési önkormányzatok társulásától és mindezek szerveitől kapott támogatás mértékét;

-az Egyesület vezető tisztségviselőinek nyújtott juttatások értékét, illetve összegét;

-a közhasznú tevékenységről szóló rövid tartalmi beszámolót.

         Az Egyesület éves közhasznúsági jelentésébe bárki betekinthet, illetőleg abból saját költségére másolatot készíthet.

VIII. AZ EGYESÜLET MEGSZŰNÉSE

1.
Az Egyesület megszűnik feloszlással, más társadalmi szervezettel való egyesüléssel, feloszlatással, illetőleg megszűnésének megállapításával.

2.
Az Egyesület a közhasznú jogállásának megszűnésekor köteles esedékes köztartozásait rendezni, illetőleg közszolgáltatás ellátására irányuló szerződéséből eredő kötelezettségeit időarányosan teljesíteni. Az Egyesület megszűnése esetén vagyonáról egyebekben a Közgyűlés rendelkezik.

3.
Ha az Egyesület megszűntetését Bíróság mondta ki, vagy megszűnését állapították meg, és valamilyen okból, az Egyesület vagyonáról a Közgyűlés nem rendelkezett, akkor a fennmaradó egyesületi vagyon a hitelezők kiegyenlítése után az erőd-együttes fenntartását szolgáló műemlékvédelmi közcélú szervezetre száll át. 
IX. VEGYES RENDELKEZÉSEK
1. 
Az Egyesület bírósági nyilvántartásba vétellel jön létre. A közhasznúsági nyilvántartásba vétel, a közhasznúsági fokozatok közötti átsorolás, valamint a közhasznú jogállás törlése iránti kérelmet a szervezet nyilvántartásba vételére illetékes bíróságnál kell benyújtani. A közhasznúsági nyilvántartásba vétel iránti kérelemben meg kell jelölni, hogy a kérelmező melyik közhasznúsági fokozatban történő nyilvántartását kéri. A kérelemben csak egy közhasznúsági fokozat jelölhető meg.

2.
Az Egyesület 60 napon belül köteles kérni a közhasznú jogállás törlését, illetőleg alacsonyabb közhasznúsági fokozatba történő átsorolását, ha a működése a közhasznú szervezetekről szóló 1997. évi CLVI. Tv. 4.-5. §-ában foglalt feltételeknek nem felel meg.

3.
Ha az Egyesület megszűntetését Bíróság mondta ki és, valamilyen okból, az Egyesület vagyonáról a Közgyűlés nem rendelkezett, akkor a fennmaradó egyesületi vagyon a hitelezők kiegyenlítése után az erőd-együttes fenntartását szolgáló műemlékvédelmi közcélú szervezetre száll át. 
4.  
Az Egyesület feletti adóellenőrzést az Egyesület székhelye szerint illetékes állami adóhatóság, az esetleges költségvetési támogatás felhasználásának ellenőrzését az Állami Számvevőszék, a törvényességi felügyeletet pedig – az Egyesület működése tekintetében- a reá irányadó szabályok szerint az ügyészség látja el. Ha a működés törvényessége másképpen nem biztosítható, az ügyész a bírósághoz fordulhat.

5.
A jelen okiratban nem szabályozott kérdésekre a Ptk., az egyesülésről szóló 1989. évi II. tv., a közhasznú szervezetekről szóló 1997. évi CLVI. tv., valamint az egyéb, ezen jogviszonyokra irányadó jogszabályok idevágó rendelkezései, továbbá a később meghozandó közgyűlési határozatok az irányadók.

Jelen módosított Alapszabályt az alább jegyzett alapítók a mai napon, azaz 2006. november 10. napján, Komáromban  tartott Közgyűlésen elfogadták és hatályba léptették.

	……………………………..

Andrási Mihályné alapító

2900 Komárom, Csillag ltp.42.

 an.: Szép Ilona; szig.sz:011407HA
	……………………………..

Bágyi Ferenc alapító

2900 Komárom, Igmándi u. 29.

an: Harmat Ilona; szig.sz: AE 206884

	……………………………..

Dr. Havasi Dezső alapító

9022 Győr, Batthyány tér 11.

an.: Frank Irén, szig.szám:247631HA


	……………………….……

Herencsényi Márta alapító

2900 Komárom, Török Ignác u. 21.

an.: Kiss Mária; szig.sz: 624022AA

	……………………………..

Andrási Mihály alapító

2900 Komárom, Csillag ltp. 42.

An: Gelle Aranka; szig.sz.:AE585636
	……………………………..

Vizeli Csaba alapító

2900 Komárom, Mártirok u. 8/A. 3/1.

an: Nagy Ilona; szig.sz:195159 DA

	……………………………..

Dippong Magdolna alapító

1112 Budapest, Zólyomi u. 44/a.

an: Kerbel Mária; szig.sz:051418HA
	……………………………..

Szamódy Zsolt alapító

2800 Tatabánya, Jegenye u. 18.

an: Czelnei Éva; szig.sz: AE025904

	…………………………..

Szabó János alapító

2900 Komárom, Sport u. 48.

an: Pék Mária; szig.sz: 848503AA
	……………………………..

Seres Báláné alapító

2800 Tatabánya, Mártirok u. 47.

an: Thész Ilona; szig.sz: 087635BA

	……………………………..

Géringer László alapító

2900 Komárom, Torma köz 4.

an. Frey Ágota; szig.sz: AJ205760
	              ………………………………

Turi Bálint alapító

2900 Komárom, Beöthy Zs. u. 9/a.

an: Péczi Ilona; szig.sz: 462717EA 

	……………………………..

Monostori János alapító

2903 Komárom, Újszállás puszta 11.

an:Kovács Katalin; szig.sz: 239473HA
	              ………………………………

Mireider Tiborné alapító

2921 Komárom-Szőny, Köztársaság u. 16.

an:Hajósi Irén, szig.sz: 653237DA 

	……………………………..

Mireider Tibor alapító

2921 Komárom-Szőny, Köztársaság u. 16.

an: Dibusz Erzsébet; szig.sz: 653238DA
	              ………………………………

Zsigmond Kálmán alapító

2899 Naszály, Dózsa Gy. u. 7.

an: Sunda Ilona; szig.sz:AE492119

	……………………………..

Gábor Klára alapító

2900 Komárom, Csillag ltp. 18. 1/1.

an: Magócs Klára; szig.sz.: An 072420
	              ………………………………

 Zaccomer Szeverin alapító

9025 Győr, Szarvas u. 38.

an: Balaskó Emília; szig.sz.:AN152760

	……………………………..

Dr. Csikány Tamás alapító

1192 Budapest, Zoltán u. 8/A.

an:Dérczi Anna, szig.sz:AF348040
	              ………………………………

Tóth Árpád alapító 

2921 Komárom, Köztársaság u.11.

an: Gyürüsi Mária; szig.sz.:605578DA

	………………………………

Bozai Lászlóné alapító

2921 Komárom, Mocsai u. 8.

an: Gyimesi Irén; szig.sz: AN 078495
	………………………………

Kacsándi Béla alapító

2921 Komárom, Tél u. 18.

an: Bordás Vilma, szig.sz:145122HA

	……………………………..

Farkas Erika alapító

2862 Aka, Kossuth L. u. 36.

an: Virágh Erzsébet, szig.sz.: AN 476280
	……………………………..

Szabó Ferencné

2932 Almásfüzitő-felső, Ady E. u. 6. 1/10.

An: Molnár Ilona; szig.sz: AF 467659


……………………………..

Andrási Gábor

2900 Komárom, Csillag ltp. 42.

An: Halász Éva; szig.sz: AS 245572
Ellenjegyzem Komáromban 2006. november 10. napján:

                                                                                                                                 Dr. Havasi Dezső

                                                                                                                      ügyvéd

